कहा- पति को देना पड़ेगा जवाब; ससुराल वालों का भी रखना है सम्मान
द फैमिली मैन और चेन्नई एक्सप्रेस में नजर आ चुकीं एक्ट्रेस प्रियामणि का कहना है कि वे स्क्रीन पर कभी किसिंग सीन नहीं दे सकतीं। प्रियामणि ने कहा कि उनकी शादी हो चुकी है, अगर वे कुछ भी ऐसा करती हैं तो उन्हें अपने पति
द फैमिली मैन और चेन्नई एक्सप्रेस में नजर आ चुकीं एक्ट्रेस प्रियामणि का कहना है कि वे स्क्रीन पर कभी किसिंग सीन नहीं दे सकतीं। प्रियामणि ने कहा कि उनकी शादी हो चुकी है, अगर वे कुछ भी ऐसा करती हैं तो उन्हें अपने पति को जवाब देना पड़ेगा।
एक्ट्रेस ने कहा कि अगर कोई उनसे कहे कि स्क्रीन पर किसी गैर आदमी को किस करो, तो ये उनसे कभी नहीं होगा। प्रियामणि का कहना है कि उनके पीछे उनकी फैमिली भी है। इसलिए उनके सम्मान का भी ख्याल करते हुए आगे चलना है।
गैर मर्द को स्क्रीन पर किस नहीं कर सकतीं प्रियामणि
न्यूज 18 को दिए इंटरव्यू में प्रियामणि ने कहा- मैं कभी ऑनस्क्रीन किस नहीं करूंगी। मुझे पता है कि ये सिर्फ एक रोल के लिए होगा और ये मेरे जॉब का हिस्सा भी है। इसके बावजूद मैं इसे लेकर सहज नहीं हूं। मैं किसी भी गैर मर्द को स्क्रीन पर किस नहीं कर सकती। मेरे पति हैं और उनको लेकर मेरी कुछ जवाबदेही भी बनती है।
मैं नहीं चाहती कि फैमिली कुछ भी गलत सोचे
प्रियामणि ने कहा कि ये उन्हें कभी ऐसे रोल मिले भी नहीं जिसमें उन्हें किसी को किस करना पड़े। प्रियामणि ने कहा- अगर मुझे ऐसे रोल मिलते भी हैं, तो मैं मना कर दूंगी। ये बात सच है कि मेरी फैमिली ने मेरे करियर को हमेशा सपोर्ट किया है। इसलिए मेरी भी जिम्मेदारी बनती है कि मैं उन्हें किसी अजीब स्थिति में न खड़ा कर दूं।
मेरी फैमिली मेरी सभी फिल्में देखती है, उन्हें ये भी पता है कि ये मेरी जॉब है, लेकिन मैं उन्हें कुछ भी आपत्तिजनक चीजें नहीं दिखा सकती। मैं नहीं चाहती कि वे सोचने पर मजबूर हो। प्रियामणि ने कहा- मैं नहीं चाहतीं कि मेरे ससुराल वाले सोचे कि उनकी बहू को ऐसा करने की नौबत क्यों आ गई। वे ये न सोचे कि मुझे कोई दूसरा क्यों हाथ लगा रहा है।
द फैमिली मैन में काम करके हिंदी बेल्ट में फेमस हुईं प्रियामणि, शाहरुख के साथ भी किया है काम
हिंदी ऑडियंस में प्रियामणि को द फैमिली मैन में काम करने के लिए जाना जाता है। उन्होंने इस सीरीज में मनोज बाजपेयी की पत्नी का किरदार निभाया था। इससे पहले चेन्नई एक्सप्रेस के गाने वन टू थ्री फोर में प्रियामणि आइटम नंबर करती नजर आई थीं।
प्रियामणि का चेन्नई एक्सप्रेस में काम मिलने का वाकया भी काफी दिलचस्प है। प्रियामणि बेंगलुरु में थीं, तभी उनके पास रोहित शेट्टी के ऑफिस से कॉल आया। पहले उन्हें लगा कि कोई प्रैंक कॉल कर रहा है।
उन्होंने अपने मैनेजर से कॉल डिटेल चेक करने को कहा। बाद में पता चला कि ये फर्जी कॉल नहीं था। प्रियामणि की खुशी का कोई ठिकाना नहीं रहा। वे शाहरुख खान के साथ हमेशा से काम करना चाहती थीं। शाहरुख से मिलने का उनका सपना पूरा हो रहा था।
Gulte को दिए एक इंटरव्यू में प्रियामणि ने कहा- गाने की शूटिंग के वक्त शाहरुख का व्यवहार काफी अच्छा था। खाली टाइम में मैं शाहरुख के साथ उनके आईपैड पर कौन बनेगा करोड़पति खेला करती थी। सारे एक्टर्स शूटिंग के बाद थक कर अपने रूम में सोने चले जाते थे, लेकिन शाहरुख बिना थके एक अस्सिटेंट को लेकर अगले सीन की तैयारी में लग जाते थे।